CELEX: 62008CN0123
Language: et
Date: 2008-03-21 00:00:00
Title: Kohtuasi C-123/08: Eelotsusetaotlus, mille esitas Rechtbank Amsterdam (Madalmaad) 21. märtsil 2008 — Kriminaalmenetlus, milles süüdistatav on D. Wolzenburg

9.5.2008   
            
            
               ET
            
            
               Euroopa Liidu Teataja
            
            
               C 116/18
            
         Eelotsusetaotlus, mille esitas Rechtbank Amsterdam (Madalmaad) 21. märtsil 2008 — Kriminaalmenetlus, milles süüdistatav on D. Wolzenburg
   (Kohtuasi C-123/08)
   (2008/C 116/33)
   Kohtumenetluse keel: hollandi
   Eelotsusetaotluse esitanud kohus
   Rechtbank Amsterdam
   Põhikohtuasja pooled
   D. Wolzenburg
   Eelotsuse küsimused
   
               1.
            
            
               Kas isikutena, kes raamotsuse (1) artikli 4 punkti 6 mõttes viibivad vahistamismäärust täitvas liikmesriigis või omavad seal elukohta, tuleb käsitada ka isikuid, kes ei ole mitte vahistamismäärust täitva liikmesriigi, vaid mõne teise liikmesriigi kodanikud, ning elavad vahistamismäärust täitvas liikmesriigis seaduslikult EÜ artikli 18 lõike 1 alusel, olenemata selle seadusliku elamise kestusest?
            
         
               2.a.
            
            
               Kui vastus esimesele küsimusele on eitav, kas siis tuleb selles mainitud termineid tõlgendada nii, et need puudutavaid isikuid, kes ei ole mitte vahistamismäärust täitva liikmesriigi, vaid mõne teise liikmesriigi kodanikud, ning on enne Euroopa vahistamismääruse alusel vahi alla võtmist elanud vahistamismäärust täitvas liikmesriigis seaduslikult EÜ artikli 18 lõike 1 alusel vähemalt teatava aja?
            
         
               2.b.
            
            
               Kui vastus küsimusele 2.a on jaatav, milliseid nõudeid võib siis seadusliku elamise kestuse osas kehtestada?
            
         
               3.
            
            
               Kui vastus küsimusele 2.a on jaatav, kas vahistamismäärust täitev liikmesriik võib siis lisaks seadusliku elamise kestuse osas kehtivatele nõuetele kehtestada täiendavaid haldusnõudeid, nagu tähtajatu elamisloa omamise nõue?
            
         
               4.
            
            
               Kas riiklik meede, millega määratakse kindlaks tingimused, mille esinemisel keeldub vahistamismäärust täitva liikmesriigi õigusasutus vabaduskaotusliku karistuse täitmiseks välja antud Euroopa vahistamismääruse täitmisest, kuulub EÜ asutamislepingu (esemelisse) kohaldamisalasse?
            
         
               5.
            
            
               Kas seetõttu, et:
               
                           —
                        
                        
                           OLW (2) artikli 6 lõiked 2 ja 5 sisaldavad regulatsiooni, millega võrdsustatakse Madalmaade kodanikega isikud, kes ei ole Madalmaade kodanikud, kuid kellel on tähtajatu Madalamaade elamisluba,
                           ning
                        
                     
                           —
                        
                        
                           kirjeldatud regulatsioon viib selleni, et sellise isikutegrupi puhul tuleb üleandmisest keelduda, kui Euroopa vahistamismäärus on välja antud jõustunud vabaduskaotusliku karistuse täitmiseks,
                        
                     on OLW artikli 6 lõigete 2 ja 5 näol tegemist EÜ artiklis 12 keelatud diskrimineerimisega, kuna samasugust võrdsustamist ei toimu teiste liikmesriikide kodanike puhul, kellel on elamisõigus EÜ artikli 18 lõike 1 alusel ja kes ei kaota seda elamisõigust neile jõustunud kohtuotsusega mõistetud vabaduskaotusliku karistuse tõttu, kuid kellel puudub tähtajatu Madalmaade elamisluba?
            
         
      (1)  Nõukogu 13. juuni 2002. aasta raamotsus Euroopa vahistamismääruse ja liikmesriikidevahelise üleandmiskorra kohta (EÜT L 190, lk 1; ELT eriväljaanne 19/06, lk 34).
   
      (2)  Overleveringswet (üleandmisseadus; Staatsblad 2004, 195, muudetud redaktsioonis).